
СДРУЖЕНИЕ “МЕСТНА ИНИЦИАТИВНА ГРУПА ГЪЛЪБОВО 2011”



Европейски земеделски фонд за развитие на селските райони -
Европа инвестира в селските райони

ПРОГРАМА ЗА РАЗВИТИЕ НА СЕЛСКИТЕ РАЙОНИ 2007 - 2013 г.

Договор № РД 50-98/13.06.2012 г. – за предоставяне на финансова помощ по Програмата за развитие на селските райони за периода 2007 – 2013 г., подкрепена от Европейския земеделски фонд за развитие на селските райони.


ПОКАНА
за

кандидатстване с проекти на територията на МИГ Гълъбово 2011 и приемане на заявления за подпомагане
по мярка 322 „Обновяване и развитие на населените места” от Стратегията за местно развитие по Програмата за развитие на селските райони 2007-2013 г.


Схемата за финансовата помощ по мярка 322 се реализира с финансовата подкрепа на Европейския съюз,чрез Европейския земеделски фонд за развитие на селските райони.

Наименование на мярката:„Обновяване и развитие на населените места”

Описание на целите
Да се подобри привлекателността на средата за живот в населените места от територията.
Тази мярка е насочена към физическото обновяване на населените места от общината и цели да повиши привлекателността им чрез 


изграждане/възстановяване на площади, улично осветление, пешеходни зони, зелени площи, обновяване на сгради с историческо и културно значение, обновяване на фасади. Заедно с инвестициите, насочени към подобряване на услугите, подобряването на облика на населените места в общината се очаква да подобри качеството на живот в по-интегриран вид и да обхване и селищата извън общинския център. 

Обхват на мярката
1. Географски обхват на мярката - цялата територия на действие на СМР.
2. Обхват на инвестициите по мярката - мярката предоставя подкрепа за инвестиции, насочени към подобряване на облика на населените места за инвестиции в регулацията на населеното място, от територията на МИГ.

Допустими кандидати
          Кандидатите трябва да имат  седалище и адрес на управление на територията на МИГ Гълъбово.
•	Община Гълъбово;
•	Юридически лица с нестопанска цел, регистрирани по ЗЮЛНЦ, за дейности по т. 1, 2, 3;
•	Читалища, регистрирани по Закона за народните читалища , за дейности по т. 1 и 2;
•	Местни поделения на вероизповедания, регисрирани като юридически лица съгласно чл. 20 от Закона за вероизповеданията или признати за юридически лица по силата на чл. 10 от същия закон, за дейности по т. 3

Допустими дейности  
1) Рехабилитация на обществени зелени площи – паркове и градини, детски площадки и съоръженията към тях;
2) Реконструкция и ремонт на обществени сгради с историческо и културно значение, и подобряване на прилежащите пространства, включително вертикална планировка; 
3) Реконструкция и ремонт на сгради с местно религиозно значение и подобряване на прилежащите пространства, включително вертикална планировка;

Следните дейности няма да се подпомагат: 


-	Реконструкция/рехабилитация на паметници на културата от национално/световно значение (обявени за такива от НИНКН);

Допустими разходи
1. За реконструкция/рехабилитация или ремонт на сгради и/или помещения и друга  недвижима собственост, в т. ч. паркове и градини, детски площадки и съоръженията към тях; изграждане, реконструкция, реставрация и ремонт на сгради с религиозно значение и подобряване на прилежащите пространства, включително вертикална планировка:
а) разходи, свързани с прякото изпълнение на строително-ремонтните и строително-монтажните дейности;
б) непредвидени разходи в размер до 5 % от стойността на одобрените разходи по буква "а";
2. За закупуване на съоръжения (до пазарната им стойност), включително чрез финансов лизинг;
3. Общите разходи, свързани с консултации, за архитекти и инженери, в т.ч. разходите за предпроектни проучвания, подготовка на идеен и/или работен/технически проект, в обхват съгласно Наредба № 4 от 2001 г., за изготвяне на доклад за оценка на съответствието на инвестиционния проект със съществените изисквания към строежите, строителен надзор, такси, анализ на икономическите и социалните ползи, необходими за подготовката, изпълнението и отчитането на дейностите по проекта, както и разходи за изработване на информационна/и табела/и или билборд/ове.
Консултациите, включени в т. 3, включват изготвяне на оценка на въздействието върху околната среда (ОВОС)/екологична оценка, хонорари за правни услуги, окомплектоване на пакета от документи за кандидатстване, както и консултантски услуги, свързани с изпълнението и отчитането на дейностите по проекта до изплащане на помощта.
Разходите за консултации не могат да надхвърлят 3 % от разходите по т. 1, буква "а" и т. 2.

Недопустими разходи
Недопустими разходи са:
1. за закупуване или наем на земя и сгради;
2. за лизинг, с изключение на финансов лизинг;
3. оперативните, включително за поддръжка (текущ ремонт) и застраховка;
4. за банкови такси, за гаранции, изплащане и рефинансиране на лихви;
        5. за принос в натура;
6. за обезщетения за отчуждаване на имоти, както и обезщетения по чл. 209 и 210 ЗУТ;
        7. за данък добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл.3, ал.5 от Закона за данък върху добавената стойност;
8. за закупуване и доставка на съоръжения втора употреба;
9. за плащания в брой;
10. за инвестиции за обикновена подмяна

Финансови параметри за проектите  
Минималният размер на проектите е левовата равностойност на 10 000 евро;
Максималният размер на проектите е левовата равностойност на 100 000 евро.

        Общ разполагаем идикативен бюджет по тази мярка – 298 283, 26 лева., както и неусвоените средства по предходни периоди на прием. 

Размер на финансовата помощ
•	100% от общите допустими разходи за проекти на общината, юридически лица с нестопанска цел, на читалища и на местни поделения на вероизповеданията за негенериращи приходи проекти в обществен интерес;
•	70% от общите допустими разходи за други проекти на неправителствени организации и читалища, 

9.Критерии за избор на проекти
         Всички предложения за проекти се проверяват за съответствие с критериите за допустимост. Всички проекти, които отговарят на критериите за допустимост се класират по приоритетни критерии по тежест.

І.   КРИТЕРИИ ЗА АДМИНИСТРАТИВНО СЪОТВЕТСТВИЕ НА ПРОЕКТНОТО ПРЕДЛОЖЕНИЕ:
1. Заявлението за кандидатстване е получено в установения срок за подаване.
2. Заявлението за кандидатстване е получено в 1 брой оригинал на хартиен носител, 2 броя копие (заверени от кандидата вярно с оригинала, подпис и печат) на хартиен носител и 1 брой копие на електронен носител.
3. Заявлението за кандидатстване е попълнено в съответствие с приложените указания.
4. В заявлението за кандидатстване е попълнена цялата изискуема информация.
5. Приложени са всички изискуеми документи, съгласно съответната наредба  за условията  и  реда  за предоставяне на безвъзмездна финансова помощ по мярката.
6. Документите за кандидатстване, които са предоставени на чужд език, са придружени с превод на български език, извършен от заклет преводач /ако е приложимо за конкретния проект/.

ІІ. КРИТЕРИИ ЗА ДОПУСТИМОСТ НА КАНДИДАТА
1. Допустимост на кандидата за предоставяне на безвъзмездна финансова помощ съгласно изискванията на Чл. 13. (2) на Наредба 23.
2. Дейностите по проекта се изпълняват на територията на МИГ, съгласно изискванията по Чл. 13. (2) на Наредба 23.
3. Дейностите по проекта съответстват с обхвата и условията по съответната мярка от ПРСР и СМР.
4.  Седалище за юридически лица съгласно изискванията на Чл. 13. (3) на Наредба 23.
5. Ясно описание на дейностите в съответствие с целите на проекта .
6. Наличие на връзка между предвидените дейности и очакваните резултати.
7. Проектното предложение съответства на изискванията относно продължителност на изпълнението, съгласно Насоките за кандидатстване. Времевия график на проекта попада в периода на действие на СМР.
8. Проектното предложение отговаря на изискванията за допустимост на разходите, посочени в Наредба 23 за съответната мярка от ПРСР и насоките за кандидатстване.
9. Съответствие с минимален/максимален размер на безвъзмездната финансова помощ по мярката.
10. Съответствие с минимален размер на собствено участие по мярката по която се кандидатства (ако е приложимо).
11. Размерът на исканата финансова помощ е съобразен с посочените ограничения по съответната мярка.

10. Общ разполагаем индикативен бюджет по тази мярка – 298 283,26 лв. както и неусвоените средства по предходни периоди на прием.

11. Поканата е с начало – 11.02.2014 г.

12. Край на поканата –  16.00 часа на 05.03.2014 г.

13. Къде и как да се изпращат проектните предложения:
    
Проектното предложение трябва да бъде представено в един оригинал и 2 копия заверено вярно с оригинала, подпис и печат, във формат А4, окомплектовани в отделни папки.Оригиналът  и копията трябва да имат абсолютно идентично съдържание. Представените документи трябва да бъдат представени и на електронен носител, като представените електронно файлове трябва да съдържат идентично предложение на това, което е представено на хартия. В случай, че хартиените и електронни документи се различават, за валидни се възприемат хартиените. 

14.Проектните предложения трябва да бъдат:
  - подадени всеки работен ден в офиса на Сдружение “МИГ Гълъбово 2011”, бул. “Република” 47.

15. ДОПЪЛНИТЕЛНА ИНФОРМАЦИЯ:
Необходимата документация за кандидатстване е публикувана на интернет страницата на Сдружение  “МИГ – Гълъбово 2011”  htt://www.mig-galabovo.eu .
Документите за кандидатстване по образец могат да бъдат получени и от офиса на МИГ Гълъбово 2011 – гр. Гълъбово – 6280, обл. Стара Загора, бул. “Република”  47

Въпроси могат да се изпращат по електронната поща на Сдружение “МИГ Гълъбово 2011”: ns_miggalabovo@abv.bg

Период за консултиране  и подпомагане при подготовка на проектите – от 09.01.2014 г. до 05.03.2014 г., по график изготвен от Изпълнителния директор на МИГ Гълъбово 2011, както следва:
Вторник – 10.00 – 12.00 часа
Сряда   -  10.00 – 12.00 часа
Четвъртък – 10.00 – 12.00 часа
[bookmark: _GoBack]Период на приемане на документите за подпомагане - от 11.02. 2014 г. до 05.03.2014 г. Понеделник - петък от 10:00 часа до 16:00 часа


ИЗПЪЛНИТЕЛЕН  ДИРЕКТОР МИГ            ГЪЛЪБОВО:…………………........
                                                          / ВИЛИЯНА ВИЧЕВА/
            
 
За контакти:
гр.Гълъбово   п.к. 6280  бул.Република № 47
тел.: 0418/62246
E-mail: ns_miggalabovo@abv.bg       www.mig-galabovo.eu

Поканата е изготвена на основание с Протокол №20/08.01.2014 г.  
на УС на МИГ Гълъбово

